sall
Item also als roelof van berthem die beleidt is na den rechte der stad van
loeven totten haefliken goeden jan wellens hem de selve goede ten stomen
vand stad hadde doen leven eene jegeliken die hem rechts dtoe vmete
woude dach van rechte bescheiden des saterdaighs vi dage in novebr
lestleden aldair comen zijn vranc de roede en lauwerers pauwels
die geleidt zijn totten haefliken goeden des voirs jans van inden jae
xiiii xxxii pe octobr hen te rechte pntende en hoen dach tot op
heden vervolgen dair zij begden vanden selven goeden die zij in
eend cedele ovgaven gehouden werden in hoen beleide En want
de voirs roelof op heden inden rechte niet en compareerde So
hevet tvonisse der scepen van loeven gewijst zo waer de voirs
roelof niet en quame ten opstaen vanden meye en scepen datme
dan den voirs vrancken en laureyse vanden voirs goeden
houden zoude in hoen beleide also verre alst noch voe scepen va
loeven comen is en de selve roelof en quam met cor lombt
abs wijtvliet pynock cama vynck voshem no xvi
ints de tenne vand cedelen vorg Item inden yersten heeft hij
gepant roelove van btheem ii bedden ii saergen v slapelaken een
draefbedde thout daer tbedde op lach een een elle van hoedoecke
It een rine It iii sloete met sloetels It iii een potte It iii
witte ketels een lavoer ii zwerte ketels eene groten en eenen cleyne
It iii panen een ijsen ganspane een vischspaen en ii ijsen
mutskens en eene noyhaert een ijsen trecktange en ii ijsen
haecke daermen mede hoppe uute kelder trect It ii latonen
kendelen vi kumekens v richtscotele vi dobbelie eenen groten
com en eenen cleynen com en iiii roestplateele een grote isseren
wage een wafelijser en twee lange messe It een stane en
een cleyne eenen wetstien d inne liggen eenen pels eenen
widen rock vii cussen in amelaken ii dweelen eenen meel
budel ii sedelen een scromstel eene langen desch en eenen geketen
disch xvi vierdel vlas som gehekelt som met ii eeren gemete
een soudvat eenen ijsen spet eene ijsen roest eene ijsen lepel
eenen ijsen crauwel een ijsen riexken ii isen vande va eene eeme
eenen wijnpot eenen derdelpot een waelpot flessche ii tynen
totelpottekene een ransche also zij was It een ijsen pipe om
twee kerssen op te setten en verdders eenen metshaner een
lakens
quaet wambeis een stoecleers een stuc esels dair zij huen roc
mede gelapt soude hebben een quaet cleet dat opt bedde lach
een coffer een tessche met twee slotels en dat d inne is It